gl gl gl gl gl gl gl en gl en en pt es tr en pt lt gl en pt es tr en pt ca gl de gl it gl es gl en en gl gl gl gl gl gl gl en gl en en gl de gl it gl es gl en en gl gl gl gl gl gl en gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl it gl gl en gl gl gl gl gl gl gl en gl gl gl gl gl gl gl gl gl gl gl gl gl gl en de gl it gl en gl gl gl gl gl gl gl gl gl gl gl gl gl it gl gl en gl gl de gl it gl es en gl gl pt gl
Eucatool, unha aplicación dirixida ás plantacións de eucalipto - Campo Galego
Eucatool, unha aplicación para calcular cando cortar as plantacións de eucalipto globulus
O software, desenvolvido na Universidade de Santiago, permite estimar o crecemento das masas e o seu momento de desenvolvemento óptimo a partir da introdución de diámetros, alturas e densidades
A aplicación calcula volumes de madeira e crecementos estimados da plantación.
Investigadores forestais da Universidade de Santiago lanzaron Eucatool, unha ferramenta de software accesible vía internet que permite calcular o crecemento e produción das plantacións de eucalipto globulus. A aplicación, que se pode consultar gratuitamente en computadores e dispositivos móbiles, realiza as súas estimacións en base aos diámetros, alturas, densidades e idade da plantación. O software calcula tanto o volume actual de madeira como as proxeccións futuras e efectúa unha recomendación sobre o momento óptimo de corta.
Alberto Rojo, profesor do departamento de Enxeñería Agroforestal da USC e un dos autores de Eucatool, explica que a aplicación “vai dirixida fundamentalmente a propietarios, empresas e xestores forestais de Galicia e da cornisa cantábrica, que a poderán utilizar para, por exemplo, vender mellor a madeira estimando o volume que teñen e o momento óptimo de corta”.
Rojo indica que EucaTool ofrece a posibilidade de calcular de forma moi sinxela o volume e a biomasa destas plantacións a partir de datos de árbores individuais e do rodal (conxunto de árbores da mesma idade, tamaño e espesura), así como unha estimación do seu crecemento e produción futura a partir da medición de catro variables do rodal: idade, número de árbores por hectárea, altura dominante e área basimétrica.
Páxina de inicio da aplicación.
O enxeñeiro explica que a aplicación “implementa un modelo dinámico de crecemento e produción elaborado a partir de medicións dunha rede de 128 parcelas repartidas por toda a área de distribución da especie en Galicia, así como da análise de 87 árbores tipo cortadas en anacos e medidas”. Este modelo foi desenvolvido polo enxeñeiro de montes Juan Daniel García-Villabrille, coautor do traballo.
A aplicación, que está dispoñible desde calquera dispositivo conectado a internet, computadores, tabletas e smartphones, foi programada en Visual Studio Web Express, utilizando a tecnoloxía MVC, así como as linguaxes C# e XML, Razor, HTML, Javascript e CSS.
O seu desenvolvemento foi realizado pola empresa VSonCloud, unha spin-off da USC, creada por Rojo e outros integrantes do seu equipo de investigación da Unidade de Xestión Forestal Sustentable no 2014.
Segundo Rojo, a gratuidade da aplicación ten por obxectivo lograr a transferencia e a divulgación do modelo entre o sector produtivo. “A complexidade deste tipo de modelos dinámicos, que inclúen moitas ecuacións interrelacionadas, impide a súa utilización se non se conta cunha aplicación como EucaTool”, destaca.
Os autores proxectan xornadas de divulgación da ferramenta dirixidas a propietarios forestais e técnicos
Entre os plans do equipo está organizar este ano xornadas de divulgación e de uso práctico da ferramenta para o cálculo do volume, biomasa, crecemento e produción das plantacións de Eucalyptus globulus en Galicia, dirixidas a técnicos forestais da administración galega e a propietarios particulares das zonas de distribución da especie.
Por outra banda, engade, “gustaríanos poder seguir medindo a rede de parcelas que orixinou a investigación do modelo dinámico que inclúe a aplicación para mellorar as estimacións do modelo, que é un traballo a longo prazo que requiriría conseguir financiamento”.
Outra idea de Rojo é realizar aplicacións similares a EucaTool para especies forestais de Galicia como piñeiro, carballo e bidueiro. O seu equipo xa desenvolveu no pasado modelos dinámicos e un simulador para estas especies, que “habería que actualizar para que se adapte á tecnoloxía actual”, afirma.
No 2015, Ence lanzou tamén unha aplicación propia que permite calcular os volumes de madeira dunha parcela e que ofrece a maiores información forestal e recomendacións prácticas para os silvicultores.
Ir a los comentarios
“A xestión conxunta do minifundio forestal mellorará a rendibilidade pero tamén a biodiversidade do monte”
A Xunta saca a poxa pública 23 lotes de madeira de máis de 21.000 toneladas en A Coruña
Seis cuestións que abre a planta de Altri en Palas: pros, contras e oportunidades
Rexístranse case 6.000 denuncias por infraccións forestais nos últimos tres anos
Fertiberia TECH lanza unha nova aplicación para darlle aos agricultores as mellores recomendacións de fertilización
“O beneficio ambiental que a sociedade máis valora do resineiro é o seu papel na prevención de incendios forestais”
Ecofeed reforza a súa aposta pola alimentación ecolóxica do gando
Innovación como solución ao problema das resistencias antimicrobianas en cunicultura
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
A Xunta convoca 6 millóns en axudas para instalacións e equipamentos das cooperativas agrarias
Convocatoria de axudas para a dixitalización e innovación na industria forestal - madeira de Galicia
Axudas para a adquisición de maquinaria en réxime asociativo
Xornada sobre o cultivo de chícharo bravo en Galicia 21/10 - 21/10
Entrepinares rompe o mercado do leite en Galicia cun prezo base de 57 céntimos en outubro
Axudas asociadas para as ganderías de vacún de leite, carne e caprino – ovino
SAT Sabadelle, unha gandería que moxe en robot e non dá silo de millo ás vacas
Agricultura actualiza o Sigpac coas novas rexións de pago da PAC de cada parcela agrícola
¿Como aproveitar mellor o xurro sen prexudicar ao medioambiente?
Consellos para o cultivo da pataca
Guía de cultivo do eucalipto
Recomendacións para o abonado da viña
Responsable do tratamento: Campo Galego Comunicación SCP. Finalidade dos datos: a información que nos proporcionas usaremos para responder á túa consulta, contactar contigo e enviarche os datos que solicites. A lexitimación é o consentimento da persoa que solicita a información. O destinatario destes datos é o persoal de Campo Galego Comunicación SCP. Pode exercitar os seus dereitos de acceso, rectificación, eliminación e outros dereitos contactando connosco. Podes consultar máis información sobre a nosa Política de privacidade aquíligazón á política de privacidade
Acepto a política de privacidade y Cookies
Acepto o tratamento dos meus datos persoales para recibir periódicamente o boletín de novas.
Aviso Legal | Política de privacidade | Desenvolve Invbit a partir do tema NewsPlus.
Solicitamos o seu permiso para obter datos estadísticos da súa navegación nesta esta web, en cumprimiento do Real Decreto-ley 13/2012. Si continúa navegando consideramos que acepta o uso das cookies. OK | Máis información